વર્તમાન સમયમાં માણસની રહેણી કરણીમાં ઘણું પરિવર્તન આવી ગયું છે માણસ શાંતિથી જમતો નથી ટિફિન ભરતા હોય તેવી રીતે પેટ ભરી રહ્યો છે, સ્નાન કરતો નથી માત્ર શરીર પલાળી રહ્યો છે, દાંતનું કામ દાંતને કરવા દેવું જોઈએ ન કે આતરડા ઉપર છોડવું જોઈએ, ભોજન ભજન જેવા ભાવથી કરવું જોઈએ અને ભજનની ભોજનની જેમ ભૂખ લાગવી જોઈએ, માણસ પ્રકૃતિનો પ્રત્યેક તત્વનો ઋણી છે આ પંચમહાભૂત વિનાશ ન થાય પ્રદૂષિત ન થાય તેવી રીતે જીવતા શીખવું જોઈએ જળ અને વાયુ પ્રદૂષિત થવા ન જોઇએ જો તે પ્રદૂષિત થશે તો માણસ જ માંદો પડશે, મોટા શહેરોમાં પ્રદૂષણનું પ્રમાણ વધ્યું છે અને ત્યાંના લોકોની આયુષ્ય સરેરાશ કરતા છ થી સાત વર્ષ ઘટી રહી છે, વિકાસની વાતો કરતા આપણે ભોગવાસમા જીવી રહ્યા છીએ, ગંદકી કરી રહ્યા છીએ અને ઝાડ વૃક્ષોનું નિકંદન કાઢી રહ્યા છીએ, ઝાડ તો વરસાદને બોલાવવાની કંકોત્રી છે નમક હલાલ બનીએ નમક હરામ ન બનવું જોઈએ.